Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1743

12. évfolyam Belépő tevékenységformák A fizikai tapasztalatok, kísérleti tények értelmezése modellek segítségével, a modell és a valóság kapcsolatának megértése. A fizikai valóság különböző szempontú megközelítése – az anyag részecske- és hullámtulajdonsága. Fizikatörténeti kísérletek szerepének elemzése az atommodellek fejlődésében. (Esztétikai kompetencia) Számítógépes szimulációs és szemléltető programok felhasználása a modern fizika közvetlenül nem demonstrálható jelenségeinek megértetéséhez. (Digitális kompetencia) Hipotézis, tudományos elmélet és a kísérletileg, tapasztalatilag igazolt állítások megkülönböztetése. Érvek és ellenérvek összevetése egy-egy problémával kapcsolatban (pl. a nukleáris energia hasznosítása kapcsán). A tudomány és áltudomány közti különbségtétel. A sajtóban megjelenő fizikai témájú aktuális kérdések kritikai vizsgálata, elemzése. (Szociális és állampolgári kompetencia) Kapcsolatteremtés az atomfizikai ismeretek és korábban a kémia tantárgy keretében tanult atomszerkezeti ismeretek között. (Természettudományos kompetencia: koordináció a kémiával) Kapcsolatteremtés, szintéziskeresés a gimnáziumi fizika tananyag különböző jelenségei, fogalmai, törvényszerűségei között. Kitekintés az aktuális kutatások irányába a csillagászat, az űrkutatás és a részecskefizika témaköréhez kapcsolódóan (ismeretterjesztő Internet-anyagok felhasználásával). (Digitális és hatékony önálló tanulás kompetencia) Témakörök Tartalmak Modern fizika (35 óra) A kvantumfizika előzményei és a foton fogalma A hőmérsékleti sugárzás és különböző értelmezései. Planck elmélete. A fényelektromos jelenség. A foton fogalma, a fény részecsketermészete. Fotocella, napelem, gyakorlati alkalmazások. Röntgen-sugárzás létrehozása. Comptonszórás. Elektron-pozitron megsemmisülés. Párkeltés. Az elektromágneses sugárzás kettős természete. Az elektron kettős természete Az elektron mint részecske. Elektroninterferencia, elektronhullám. A De Broglieféle hullámhossz. Hullám-részecske kettős természet. Anyaghullámok. A Davisson-Germer-kísérlet. Elektronmikroszkópok. Az alagúteffektus. A Heisenberg-féle határozatlansági elv. A komplementaritási elv. Atommodellek Izzó gázok színképe. Korai atommodellek. A hidrogén atom Bohr-modellje. Diszkrét energiaszintek. A vonalas színkép magyarázata, fotonok kisugárzása és elnyelése. A korrespondencia-elv. A hullámfüggvény fogalma. Kvantummechanikai atommodell. Hullámfüggvények és kvantumszámok. A Pauli-féle kizárási elv és az elemek periódusos rendszere. Elektron energiaszintek szilárdtestekben. Vezetők, félvezetők és szigetelők sávszerkezete. Lézerek és alkalmazásaik. Magfizika (35 óra) Az atommag szerkezete Az atommagok összetétele. Rutherford-szórás, az atommagok mérete. Az atommag tömege és kötési energiája. Tömegdefektus. A nukleáris kölcsönhatás jellemzése. Az atommag cseppmodellje. Az atommag héjmodellje. A radioaktivitás Radioaktív bomlás és felezési idő. A radioaktív bomlás fajtái: az alfa-, béta- és gamma-bomlás jellemzése. Az aktivitás fogalma, időbeli változása. Radioaktív sugárzás környezetünkben, a sugárvédelem alapjai. A természetes és mesterséges radioaktivitás gyakorlati alkalmazásai. Maghasadás A maghasadás jelensége, láncreakció, sokszorozási tényező. Atombomba, atomerőmű, az atomenergia felhasználásának előnyei és kockázata. Magreakciók. 2008/177. szám Témakörök Tartalmak Magfúzió A magfúzió jelensége, a csillagok energiatermelése, a hidrogénbomba. A fúziós reaktor építésének nehézségei. Asztrofizika (10 óra) Kozmikus környezetünk A csillagok születése, fejlődése és pusztulása. Csillagtípusok. A Nap. A Hold. A Naprendszer bolygói. Üstökösök, meteorok. Tájékozódás az égbolton A csillagok és a Nap mozgása az égbolton. Az ekliptika és az égi egyenlítő az éggömbön. Csillagképek az éjszakai égbolton. Kozmológia alapjai A világegyetem szerkezete. Az Univerzum tágulása. Hubble-törvény. Ősrobbanáselmélet. A világegyetem és a Naprendszer kialakulásának története. Űrkutatás A világűr megismerése, a kutatás irányai. Az űrhajózás története. Részecskefizika (8 óra) A részecskefizika története és jelenlegi állása A részecskefizika a Standard Modell előtt. A Standard Modell alapvető részecskéi. A protonok és a neutronok kvark összetétele. Az alapvető kölcsönhatások és közvetítő részecskéi. A nagy egyesítési elméletre várva. A 21. század részecskegyorsítói. Kozmikus összefüggések (sötét anyag és sötét energia). Rendszerező összefoglalás (40 óra) A továbbhaladás feltételei Ismerje a kvantumfizika megszületéséhez vezető kísérleti tapasztalatokat. Értse a fény kettős természetét igazoló jelenségeket, ismerje a foton alapvető tulajdonságait. Értse az elektron részecske-hullám kettős természetét, ismerje az elektron hullám alapvető tulajdonságait. Ismerje az atomelmélet fejlődésében fontos szerepet játszó fizikatörténeti kísérleteket. Legyen tisztában a fontosabb atommodellek főbb sajátosságaival. Ismerje az atommag összetételét, alapvető fizikai tulajdonságait. Értse az atommag cseppmodellként, illetve héjmodellként történő leírását, ismerje ezeknek a modelleknek az igazságtartalmát, továbbá a hiányosságait is. Ismerje a radioaktív sugárzások fajtáit és ezek jellemzőit, a természetes és mesterséges radioaktivitás szerepét életünkben (veszélyek és hasznosítás). Ismerje a magátalakulások főbb típusait (hasadás, fúzió). Legyen tisztában ezek felhasználási lehetőségeivel. Tudja összehasonlítani az atomenergia felhasználásának előnyeit és hátrányait a többi energiatermelési móddal, különös tekintettel a környezeti hatásokra. Legyenek ismeretei a csillagászat alapvető eredményeiről, legyen képes tájékozódni az éjszakai égbolton. Ismerje az Univerzum és a Naprendszer kialakulásának történetét, legyen tisztában a világmindenség szerkezetével. Ismerje az űrhajózás elméleti és gyakorlati jelentőségét. Ismerje az alapvető részecskéket és kölcsönhatásokat leíró Standard Modellt, tudjon a jelenleg is folyó részecskefizikai kutatások irányáról. A gimnázium utolsó osztályában a korábbi évek tananyagának és a modern fizika elemeinek szintetizálásával körvonalazódnia kell a diákokban egy korszerű természettudományos világképnek. Tudatosodnia kell a tanulókban, hogy a természet egységes egész, szétválasztását résztudományokra csak a jobb kezelhetőség, áttekinthetőség indokolja. A fizika legáltalánosabb törvényei a kémia, biológia, földtudományok és az alkalmazott műszaki tudományok területén is érvényesek. 2008/177. szám Szempontok a tanulók teljesítményének értékeléséhez A kompetencia alapú oktatás velejárója olyan megváltozott oktatási szerkezet, melyben az egyéni és csoportos tanulásnak, a projekteknek, a kooperatív technikáknak, tevékenységközpontú oktatási módszereknek egyaránt helye van. A bővülő eszközrendszerből következik, hogy az értékelés lehetőségei is nagymértékben kitágulnak. A hagyományos értékelési módok (dolgozat, felelet) mellett megjelenik a szöveges értékelés, a csoport tanár általi értékelése és önértékelése. Az órán, illetve otthon önállóan végzett munka értékelésén túl lehetőség van a megszerzett készségek és képességek értékelésére. Mindehhez megfelelő méréseket kell kidolgozni (pl. önálló kísérlet, projekt bemutatása, témához csatlakozó újságcikk értelmezése, önálló kutatómunka eredményének bemutatása, az együttműködés egyszerű közös feladatban). Az értékelés során olyan általános kompetenciák jelennek meg, mint előadókészség, lényeglátás, lényegkiemelés, szövegértés, forráshasználat, prezentáció készítése, együttműködési készség stb.) Az értékelés másik sajátsága a jegyek háttérbe szorulása. Mivel az érettségi rendszer is alapvetően százalékokkal operál, így ezt az árnyaltabb skálázást javasoljuk, kiegészítve a személyre szabott, célirányosan fejlesztő szöveges értékeléssel. A kerettanterv feldolgozásához ajánlott szakirodalom: Alvin Hudson–Rex Nelson: Útban a modern fizikához Budó Ágoston: Kísérleti fizika I–III. kötet Feynman: Mai fizika Gamow: Fizika Holics László: Versenyfeladatok (A fizika OKTV feladati és megoldásai) Holics László–Marx György–Tóth Eszter: Atomközelben Károlyházy Frigyes:Igaz varázslat Marx György: Atommagközelben Simonyi Károly: A fizika kultúrtörténete Középiskolai Matematikai és Fizikai Lapok Természet Világa Élet és Tudomány Fizikai Szemle Internet VII. Emelt szintű biológia tantárgyi tehetséggondozás kerettanterve 9–12. évfolyam Kerettantervi ajánlás emelt szintű biológia tantárgyi tehetséggondozás követelményeinek teljesítéséhez rendelkezésre álló időkeret felhasználására A gimnázium 9–12. évfolyamának ajánlott tantárgyi rendszere és óraszámai Éves óraszámok évfolyamonként Tantárgy 9. 10. 11. 12. Magyar nyelv és irodalom Történelem 55,5 55,5 Emberismeret és etika

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes